พิบูลย์ รัชกิจประการ

นายพิบูลย์ รัชกิจประการ (เกิด 5 กรกฎาคม พ.ศ. 2504) สมาชิกสภาผู้แทนราษฎรจังหวัดสตูล 2 สมัย เป็นอดีตนายกเทศมนตรีเมืองสตูล

ประวัติ 
พิบูลย์ รัชกิจประการ เกิดเมื่อวันที่ 5 กรกฎาคม พ.ศ. 2504 ที่อำเภอเทพา จังหวัดสงขลา เป็นบุตรของนายสุทัศน์ และนางกุยเฮียง รัชกิจประการ เป็นน้องชายของนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ในรัฐบาลของพลเอกประยุทธ์ จันทร์โอชา พิบูลย์ สำเร็จการศึกษาระดับปริญญาตรี วิทยาศาสตรบัณฑิต สาขาการเกษตร จาก มหาวิทยาลัยสงขลานครินทร์ สมรสกับ นางทิพรัตน์ รัชกิจประการ มีบุตร-ธิดา 4 คน

การทำงาน
พิบูลย์ ทำอาชีพธุรกิจส่วนตัว โดยเป็นเจ้าของบริษัทสตูลอะความารีน ฟีดซัพพลาย

งานการเมือง 
พิบูลย์ เคยเป็นนายกเทศมนตรีเมืองสตูล ต่อมาได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 และ พ.ศ. 2566 สังกัดพรรคภูมิใจไทย

สมาชิกสภาผู้แทนราษฎร 
พิบูลย์ รัชกิจประการ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสตูล สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสตูล สังกัดพรรคภูมิใจไทย

เครื่องราชอิสริยาภรณ์

อ้างอิง 

บุคคลจากอำเภอเทพา
ชาวไทยเชื้อสายจีน
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดสตูล
นายกเทศมนตรีในจังหวัดสตูล
พรรคภูมิใจไทย
บุคคลจากโรงเรียนแสงทองวิทยา
บุคคลจากคณะทรัพยากรธรรมชาติ มหาวิทยาลัยสงขลานครินทร์
ผู้ได้รับเครื่องราชอิสริยาภรณ์ ท.ม.